Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston vahvistamaan yhteiseen kantaan, joka koskee ehdotusta: Euroopan parlamentin ja neuvoston direktiivi direktiivin 1999/32/EY muuttamisesta meriliikenteessä käytettävien polttoaineiden rikkipitoisuuden osalta komission ehdotusta muuttava EY:n perustamissopimuksen 250 (2) artiklan nojalla /* KOM/2005/0212 lopull. - COD 2002/0259 */





[pic] | EUROOPAN YHTEISÖJEN KOMISSIO | Bryssel 17.05.2005 KOM(2005) 212 lopullinen 2002/0259 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston vahvistamaan yhteiseen kantaan, joka koskee ehdotusta: EUROOPAN PARLAMENTIN JA NEUVOSTON DIREKTIIVI direktiivin 1999/32/EY muuttamisesta meriliikenteessä käytettävien polttoaineiden rikkipitoisuuden osalta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2002/0259 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston vahvistamaan yhteiseen kantaan, joka koskee ehdotusta: EUROOPAN PARLAMENTIN JA NEUVOSTON DIREKTIIVI direktiivin 1999/32/EY muuttamisesta meriliikenteessä käytettävien polttoaineiden rikkipitoisuuden osalta 1. TAUSTA Menettely - Komissio toimitti 20. marraskuuta 2002 ehdotuksen Euroopan parlamentin ja neuvoston direktiiviksi direktiivin 1999/32/EY muuttamisesta meriliikenteessä käytettävien polttoaineiden rikkipitoisuuden osalta[1]. Direktiivi annetaan EY:n perustamissopimuksen 251 artiklan mukaisella yhteispäätösmenettelyllä. - Euroopan talous- ja sosiaalikomitea antoi lausuntonsa 14. toukokuuta 2003. - Euroopan parlamentti antoi lausuntonsa ensimmäisessä käsittelyssä 4. kesäkuuta 2003. - Neuvosto vahvisti yhteisen kantansa 9. joulukuuta 2004. - Euroopan parlamentti antoi lausuntonsa toisessa käsittelyssä 13. huhtikuuta 2005. Komission ehdotuksen tavoite Ehdotuksen tavoitteena on alentaa meriliikenteessä käytettävien polttoaineiden rikkipitoisuutta ja vähentää siten aluksista aiheutuvien rikin oksidipäästöjen ja hiukkaspäästöjen vaikutuksia ympäristön happamoitumiseen ja ihmisten terveyteen. Yhteisessä kannassa asetetaan rikkipitoisuudelle seuraavat rajat: - 1,5 prosentin rikkipitoisuusraja polttoaineille, joita käytetään aluksissa Itämerellä (vuodesta 2006), Pohjanmerellä ja Englannin kanaalissa. Tämä vastaa Kansainvälisessä merenkulkujärjestössä (IMO) tehtyä sopimusta rikin oksidipäästöjen valvonta-alueista. - 1,5 prosentin rikkipitoisuusraja polttoaineille, joita käytetään yhteisön satamiin tai yhteisön satamista säännöllisesti liikennöivissä matkustaja-aluksissa (vuodesta 2006). - 0,1 prosentin rikkipitoisuusraja polttoaineille, joita käytetään sisävesialuksissa ja yhteisön satamissa laiturissa olevissa aluksissa (vuodesta 2010). 2. KOMISSION HUOMIOT 2.1. Yleistä Euroopan parlamentti hyväksyi 13. huhtikuuta 2005 pidetyssä täysistunnossa esitetyistä 32 tarkistuksesta 13 tarkistusta. Parlamentin hyväksymät 13 tarkistusta kuuluivat kaikki kompromissipakettiin, josta oli sovittu neuvoston kanssa. Tarkistuksilla ei muuteta yhteiseen kantaan sisältyviä rikkipitoisuuden rajoja. Komissio voi hyväksyä kaikki tarkistukset kokonaisuudessaan. 2.2. Yksityiskohtaiset huomiot 2.2.1. Hyväksytyt tarkistukset Komissio hyväksyy seuraavat johdanto-osan kappaleita koskevat tarkistukset: tarkistukset 1 ja 2 (joilla tehdään pieniä muutoksia direktiivin ympäristö- ja terveysperusteiden sanamuotoon), 3 (jolla poistetaan kansallisiin päästörajoihin liittyvää tarpeetonta tekstiä), 23 (jossa kehotetaan etsimään ponnekkaammin kansainvälisiä ratkaisuja), 24 (jonka mukaan direktiivi olisi nähtävä ensimmäisenä askeleena jatkuvassa prosessissa) ja 25 (jolla vahvistetaan vähärikkisen polttoaineen saatavuutta koskevaa kohtaa). Komissio hyväksyy lisäksi seuraavat varsinaisia säännöksiä koskevat tarkistukset: - tarkistus 26 : tarkistuksella selvennetään päivämäärää, jolloin Pohjanmeren nimeäminen rikin oksidipäästöjen valvonta-alueeksi tulee voimaan, - tarkistukset 27 ja 28 : tarkistuksissa otetaan huomioon Kansainvälisen merenkulkujärjestön (IMO) vaatimukset sen varmistamiseksi, että saatavilla on sääntöjen mukaista polttoainetta, - tarkistus 29 : tarkistuksessa myönnetään poikkeus vaatimuksesta, jonka mukaan yhteisön satamissa laiturissa olevissa aluksissa rikkipitoisuus ei saa ylittää 0,1 painoprosenttia, aluksille, jotka käyttävät maasähköä ollessaan satamassa, - tarkistus 30 : tarkistuksen mukaan alukset, joissa käytetään pakokaasujen puhdistusjärjestelmää vaihtoehtoisena tapana noudattaa vaatimuksia, on varustettava päästöjen jatkuvaan valvontaan tarkoitetulla laitteistolla, - tarkistus 31 : tarkistuksessa edellytetään, että vuonna 2008 tehtävässä arvioinnissa komissio harkitsee ehdotuksia uusien IMOn rikin oksidipäästöjen valvonta-alueiden nimeämiseksi EU:n merialueilla sekä rikkipäästöjen raja-arvojen alentamiseksi näillä alueilla mahdollisesti 0,5 prosenttiin. Komissio ottaa tällöin huomioon teknisen kehityksen sekä kustannustehokkuusanalyysin, ja - tarkistus 32 : tarkistuksen mukaan komissio voi arviointinsa yhteydessä harkita ehdotuksia taloudellisista välineistä, joita voitaisiin käyttää vaihtoehtoisina tai täydentävinä toimina. - is another empty line. 2.3. Muutettu ehdotus EY:n perustamissopimuksen 250 artiklan 2 kohdan mukaisesti komissio muuttaa ehdotustaan edellä esitetyllä tavalla. [1] KOM(2002)595 lopullinen (2002/0259 (COD))